రిస్క్ వెన్నంటి ఉన్నా , స్టాక్ మార్కెట్లో పెరిగినంత త్వరగా పెట్టుబడుల విలువ మరెక్కడా పెరగదు. అలాగే ఏ మాత్రం పొరపాటు చేసినా, స్టాక్ మార్కెట్లో ఊడ్చుకు పోయినంత త్వరగా మరెక్కడా పెట్టుబడుల విలువ మాయమైపోదు. అందుకే ప్రపంచవ్యాప్తంగా ఈక్విటీలంటే ఇన్వెస్టర్లకు ఎక్కడాలేనంత భయం, ఎనలేని వ్యామోహం.వ్యూహం సరిగ్గా ఉండి సంయమనంతో మార్కెట్లో పావులు కదిపేవారిని విజయం కచ్చితంగా వరిస్తుంది. దురాశతో దూకుడుగా వెళ్లేవారిని దురదృష్టం కౌగిట్లోకి తీసుకుంటుంది. స్టాక్ మార్కెట్లో ఇన్వెస్ట్ చేసే మదుపరులు ఈ కింది విషయాల్లో జాగ్రత్తగా ఉంటే లాభాల గురించి ఆశలు పెట్టుకోవచ్చు. ఫండమెంటల్సే  కీలకంషేర్లను కొనే ముందు కంపెనీ ఫండమెంటల్స్పై అవగాహన కోసం ప్రయత్నించాలి. కంపెనీల ఫండమెంటల్స్, ప్రమోటర్ల ట్రాక్ రికార్డు విశ్వసనీయంగా ఉంటే పెట్టుబడులకు ఢోకా ఉండదు. మార్కెట్ రికవరీ అయిన వెంటనే ఇలాంటి కంపెనీల షేర్లూ వేగంగా నష్టాల నుంచి బయటపడతాయి. కాలం కలిసొస్తే మంచి ఫండమెంటల్స్ ఉన్న కంపెనీల షేర్లు ఇన్వెస్టర్లకు భారీ లాభాలు పంచుతాయి. జార్జ్ సోరోస్, వారెన్ బఫెట్లాంటి వారు స్టాక్ మార్కెట్లో వేల కోట్లు వెనకేశారంటే కంపెనీల ఫండమెంటల్స్ ప్రకారం ఇన్వెస్ట్ చేయడమే కారణం. మన దేశంలో రాకేశ్ ఝున్ఝున్వాలా విజయ రహస్యమూ ఇదే. ఉచిత సలహాలకు భారీ మూల్యంపరిచయం ఉన్న బ్రోకర్లు చెప్పారని, దగ్గరివారు సలహా ఇచ్చాడని షేర్లు కొనేవాళ్లు మూర్ఖులు. ఇది ఏ మాత్రం సరైన పద్ధతి కాదు. ఒక్కోసారి ఇలాంటి సలహాలు పెట్టిన పెట్టుబడులను మొత్తంగా  ఊడ్చేస్తాయి. ముఖ్యంగా ముక్కూ మొహం తెలియని అల్లా టప్పా కంపెనీల షేర్ల గురించి ఇటీవల సోషల్  మీడియాలో విపరీతంగా న్యూస్ సర్క్యులేట్ అవుతున్నాయి. ఇలాంటి కంపెనీల షేర్లకు ఎంత దూరంగా ఉంటే అంత మంచిది. మార్కెట్లో బేరిష్ ట్రెండ్ మొదలుకాగానే ఇలాంటి షేర్లే ఠక్కున పడిపోతాయి. స్పెక్యులేషన్..స్టాక్ మార్కెట్లో స్పెక్యులేషన్ ఏ మాత్రం మంచిది కాదు. మార్కెట్ మున్ముందు ఎలా ఉంటుందనే విషయం ఎవరూ ఖచ్చితంగా చెప్పలేరు. ఈక్విటీ మార్కెట్ల విషయంలో ఇది మరింత నిజం. మహా అయితే టెక్నికల్ ఎనలిస్టులు ఉజ్జాయింపుగా ఇండెక్స్లు లేదా కొన్ని కంపెనీల షేర్లు ఈ స్థాయిలో కదలొచ్చు అని మాత్రమే చెప్పగలరు. ఒక్కోసారి ఈ అంచనాలు ఘోరంగా తప్పుతుంటాయి. కాబట్టి స్పెక్యులేషన్తో ఎప్పుడూ మార్కెట్లో పెట్టుబడులకు దిగొద్దు.సహనం..స్టాక్ మార్కెట్లో లాభాలు కళ్లజూడాలంటే సహనం చాలా అవసరం. అది ఒక కంపెనీ షేర్లు కొనే ముందు కావచ్చు, కొన్న తర్వాత కావచ్చు. విత్తిన వెంటనే కాయలు కోసుకోవాలంటే కుదరదు. స్టాక్ మార్కెట్ పెట్టుబడులకూ చాలా వరకు ఈ సూత్రం వర్తిస్తుంది. ఇలా ఇన్వెస్ట్ చేసి, అలా భారీ లాభాలు పొందేందుకు స్టాక్ మార్కెట్ సరైన వేదిక కాదు. డాక్టర్ రెడ్డీస్ లేబొరేటరీస్,  విప్రో, ఇన్ఫోసిస్, కోటక్ మహీంద్రా బ్యాంక్ వంటి బ్లూచిప్ కంపెనీల్లో ఇన్వెస్ట్ చేసి ఏళ్ల తరబడి ఓపిక పట్టిన ఇన్వెస్టర్లు ఎంత భారీ లాభాలు మూటకట్టుకున్నారో తెలిసిందే. పోర్టుఫోలియో..చాలా మంది స్టాక్ మార్కెట్ ఇన్వెస్టర్లకు సరైన షేర్లను ఎలా ఎంచుకోవాలో తెలియదు. సరైన మార్గదర్శకత్వం లేకపోవడం ఇందుకు ప్రధాన కారణం. దీంతో చాలా మంది గుడ్లన్నీ ఒకే బుట్టలో పెట్టినట్టే ఒకే కంపెనీ షేర్లలో లేదా ఒకే రంగానికి చెందిన కంపెనీల షేర్లలో ఇన్వెస్ట్ చేస్తుంటారు. అనేక కంపెనీల షేర్లలో ఇన్వెస్ట్ చేసే బదులు, ఏదో ఒక కంపెనీని నమ్ముకుంటే చాలు అని చాలా మంది ఇన్వెస్టర్లు అనుకుంటుంటారు. ఇలా చేయడం వల్ల ఏదైనా ప్రతికూల పరిస్థితులు ఏర్పడితే ఆ కంపెనీ లేదా ఆ రంగానికి చెందిన కంపెనీల షేర్లన్నీ కుప్పకూలే పరిస్థితి ఏర్పడుతుంది. అదే వివిధ రంగాలకు చెందిన వివిధ కంపెనీల షేర్లలో ఇన్వెస్ట్ చేస్తే ప్రతికూల పరిస్థితుల్లోనూ కనీస నష్టాలతో బయట పడొచ్చు. మూక మనస్తత్వం.. స్టాక్  మార్కెట్  పెట్టుబడులకు మూక మనస్తత్వం ఏ మాత్రం పనికి రాదు. చాలా మంది తమ ఇరుగు పొరుగులు, బంధు మిత్రులు లేదా సహచరులు స్టాక్ మార్కెట్లో ఇన్వెస్ట్ చేసి లాభాలు పొందడం చూసి తామూ టెంప్ట్ అవుతుంటారు. నిజానికి ఇది పెద్ద పొరపాటు. ఒకరి పెట్టుబడి వ్యూహం మరొకరికి సూట్ కాదు. గుడ్డెద్దు చేలో పడ్డట్టు ఎవరో ఇన్వెస్ట్ చేశారని, మనమూ అదే షేర్లలో ఇన్వెస్ట్ చేస్తే అసలుకూ ముప్పు ఏర్పడే ప్రమాదం ఉంది. ఎవరికి వారు తమ రిస్కును దృష్టిలో ఉంచుకునే ఇన్వెస్ట్ చేయాలి. ఒకవేళ మార్కెట్ గురించి తెలియపోతే ఎవరైనా మంచి పోర్టుఫోలియో అడ్వైజర్ సలహాలు తీసుకోవాలి.  అత్యాశ వద్దు..సహజంగా మనిషి అత్యాశపరుడు. ఇంకా చెప్పాలంటే దురాశపరుడు. రాత్రికి రాత్రి మేడలు కట్టాలని కలలు కంటుంటాం. అ దురాశలకు అంతంటూ ఉండదు. స్టాక్ మార్కెట్లో ఇన్వెస్ట్ చేసే వారిలోనూ, చాలా మందిలో ఇది కనిపిస్తుంది. దీంతోనే ఏ షేర్లు పడితే ఆ షేర్లు కొని చేతులు కాల్చుకుంటుంటారు. ఇన్వెస్ట్ చేసే ముందే పన్నులు, ద్రవ్యోల్బణం కోతలు పోను సముచిత రాబడులు ఉంటే చాలని నిర్ణయించుకోవాలి. కాలం కలిసొచ్చి కొన్న షేర్ల ధర ఇబ్బడిముబ్బడిగా పెరిగితే ఏదో బంపర్ లాటరీ తగిలిందని మురిసిపోవాలి. అంతే తప్ప కొన్న ప్రతి కంపెనీ షేరూ బంపర్ లాభాలు తేవాలని అత్యాశ పడకూడదు.సత్వర నిర్ణయాలు..స్టాక్ మార్కెట్ పెట్టుబడులపై కొన్నిసార్లు వెంటనే నిర్ణయాలు తీసుకోవాల్సి ఉంటుంది. అప్పుడు లాభనష్టాల గురించి ఆలోచించకూడదు. లేకపోతే అసలుకే ముప్పు ఏర్పడే ప్రమాదం ఉంటుంది. ముఖ్యంగా ఒక కంపెనీ షేర్లో ఇన్వెస్ట్ చేసే ముందు ఏ స్థాయి వరకు నష్టాలు భరించగలరో ముందే నిర్ణయించుకోవాలి. వీలైనంత వరకు ఒక కంపెనీ షేర్లో ఇన్వెస్ట్ చేశాక పది శాతానికి మించకుండా నష్టాలతో బయటపడాలి. అదే మంచి కంపెనీ షేర్ అయితే డబ్బులంటే నష్టాల్లోనూ కొని యావరేజ్ చేసుకోవాలి. చాలీచాలని పరిశోధన.. పూర్వోపరాలను పరిశోధించి ఒక కంపెనీ షేర్లు కొంటే దానిని పెట్టుబడి అంటాం. అలాంటిదేమీ లేకుండా ఇన్వెస్ట్ చేస్తే ‘జూదం’ అవుతుంది. చాలా మంది ఇన్వెస్టర్లు కంపెనీ పేరు చూసి లేదా ఆ కంపెనీ ఉన్న వ్యాపార రంగాన్ని చూసి ఇన్వెస్ట్ చేసి చేతులు కాల్చుకుంటుంటారు. ఇలాంటి వ్యక్తులు స్టాక్ మార్కెట్కు దూరంగా ఉండడమే మంచిది.మనోభావాలపై నియంత్రణ..రిటైర్మెంట్ వంటి దీర్ఘకాలిక అవసరాలను దృష్టిలో ఉంచుకుని హేతుబద్ధంగా ఆలోచించి, జాగ్రత్తగా పెట్టుబడి నిర్ణయాలు తీసుకోవాలి. ఈ విషయంలో మనోభావాలకు ఏ మాత్రం అవకాశం ఇవ్వకూడదు. బేర్ మార్కెట్లో కొంత మంది ఇన్వెస్టర్లు ఓపిక పట్టకుండా మార్కెట్ ఇంకా నష్టపోతుందనే భయంతో, తమ దగ్గర ఉన్న మంచి కంపెనీల షేర్లూ కారు చౌకగా నష్టాలకు తెగనమ్ముకుంటుంటారు. ఇంకొంత మంది ఇన్వెస్టర్లు రిస్కు గురించి ఆలోచించకుండా సెంటిమెంట్కు పోయి ఊరూ పేరూ లేని కంపెనీల షేర్లు కొని చేతులు కాల్చుకుంటుంటారు. స్టాక్ మార్కెట్లో భయం లేదా అత్యాశకు పోకుండా ఆయా కంపెనీల గురించి తెలుసుకుని ఇన్వెస్ట్ చేస్తేనే లాభాలు. లేకపోతే బూడిదలో పోసిన పన్నీరే.
risk vennanti unna , stack marketlo periginanta twaragaa pettubadula viluva marekkada peragadu. alaage e maatram porapaatu chesina, stack marketlo oodchuku poyinanta twaragaa marekkada pettubadula viluva maayamaipodu. anduke prapanchavyaaptamgaa ekvitilante investerlaku ekkadaalenanta bhayam, enaleni vyaamoham.vyuham sarigga undi samyamanamtho marketlo paavulu kadipevaarini vijayam kachitamgaa varistundi. durashatho dookudugaa vellevaarini duradrushtam kaugitloki teesukuntundi. stack marketlo invest chese maduparulu ee kindi vishayaallo jaagrattagaa unte labhala gurinchi aasalu pettukovachhu. fundamentalse  keelakansherlanu kone mundu company fundamentalspy avagaahana kosam prayatninchaali. companyla fundamentals, pramoterla track rikaardu vishwasaneeyamgaa unte pettubadulaku dhoka undadu. market rikavari ayina ventane ilanti companyla sherloo vegamgaa nashtala nunchi bayatapadataayi. kaalam kalisoste manchi fundamentals unna companyla sherlu investerlaku bhari labhalu panchutaayi. jarj soros, varen baffetlanti vaaru stack marketlo vela kotlu venakesarante companyla fundamentals prakaaram invest cheyadame kaaranam. mana desamlo rakesh jhunjunwala vijaya rahasyamuu ide. uchita salahaalaku bhari moolyamparichayam unna brokerlu cheppaarani, daggarivaaru salaha ichadani sherlu konevallu moorkhulu. idhi e maatram saraina paddhati kaadu. okkosari ilanti salahalu pettina pettubadulanu mottamgaa  oodchestaayi. mukhyamgaa mukku moham teliyani alla tappa companyla sherla gurinchi iteevala soshal  medialo vipareetamgaa neus sarkyulet avutunnaayi. ilanti companyla sherlaku entha dooramgaa unte anta manchidi. marketlo berish trend modalukaagaane ilanti sherley takkuna padipotayi. speculation..stack marketlo speculation e maatram manchidi kaadu. market munmundu ela untundane vishayam evaruu khachitamgaa cheppaleru. eekvity marketla vishayamlo idhi marinta nijam. mahaa ayithe technical enalistulu ujjaayimpugaa indexlu leda konni companyla sherlu ee sthaayilo kadalochu ani matrame cheppagalaru. okkosari ee anchanaalu ghoramgaa tapputuntaayi. kabatti speculationto eppuduu marketlo pettubadulaku digoddu.sahanam..stack marketlo labhalu kallajudalante sahanam chala avasaram. adhi oka company sherlu kone mundu kaavachhu, konna tarvaata kaavachhu. vittina ventane kaayalu kosukovalante kudaradu. stack market pettubadulakuu chala varaku ee suutram vartistundi. ilaa invest chesi, alaa bhari labhalu pondenduku stack market saraina vedika kaadu. dactor reddies laboratories,  vipro, infosis, kotak mahindra bank vanti bluchip companyllo invest chesi ella tarabadi opika pattina investerlu entha bhari labhalu mootakattukunnaro telisinde. portufolio..chala mandi stack market investerlaku saraina sherlanu ela enchukovalo teliyadu. saraina maargadarsakatvam lekapovadam induku pradhaana kaaranam. deentho chala mandi gudlanni oke buttalo pettinatte oke company sherlalo leda oke rangaaniki chendina companyla sherlalo invest chestuntaaru. aneka companyla sherlalo invest chese badulu, edho oka companyni nammukunte chaalu ani chala mandi investerlu anukuntuntaaru. ilaa cheyadam valla edaina pratikuula paristhitulu erpadithe aa company leda aa rangaaniki chendina companyla sharlanni kuppakule paristhiti erpadutundi. adhe vividha rangaalaku chendina vividha companyla sherlalo invest cheste pratikuula paristhitulloonuu kaneesa nashtaalatho bayata padochu. mooka manastatvam.. stack  market  pettubadulaku mooka manastatvam e maatram paniki raadu. chala mandi tama irugu porugulu, bandhu mitrulu leda sahacharulu stack marketlo invest chesi labhalu pondadam chusi taamuu tempt avutuntaaru. nijaaniki idhi pedda porapaatu. okari pettubadi vyuham marokariki suut kaadu. guddeddu chelo paddattu evaro invest chesarani, manamuu adhe sherlalo invest cheste asalukuu muppu erpade pramaadam undi. evariki vaaru tama riskunu drushtilo unchukune invest cheyali. okavela market gurinchi teliyapothe evaraina manchi portufolio adviser salahalu teesukovali.  atyaasa vaddu..sahajamgaa manishi atyaasaparudu. inka cheppalante durasaparudu. raatriki raatri medalu kattalani kalalu kantuntam. a duraasalaku antantuu undadu. stack marketlo invest chese vaariloonuu, chala mandilo idhi kanipistundi. deenthone e sherlu padithe aa sherlu koni chetulu kaalchukuntuntaaru. invest chese munde pannulu, dravyolbanam kotalu ponu samuchita raabadulu unte chaalani nirnayinchukovali. kaalam kalisochi konna sherla dhara ibbadimubbadiga perigithe edho bampar latery tagilindani murisipovali. anthe tappa konna prati company sheroo bampar labhalu tevalani atyaasa padakudadu.satvara nirnayaalu..stack market pettubadulapai konnisaarlu ventane nirnayaalu teesukovalsi untundi. appudu labhanashtala gurinchi aalochinchakudadu. lekapothe asaluke muppu erpade pramaadam untundi. mukhyamgaa oka company sherlo invest chese mundu e sthaayi varaku nashtaalu bharinchagalaro munde nirnayinchukovali. veelainanta varaku oka company sherlo invest chesaka padi saataaniki minchakunda nashtaalatho bayatapadaali. adhe manchi company share ayithe dabbulante nashtaalloonuu koni yavarage chesukovali. chaaliichaalani parisodhana.. puurvooparaalanu parisodhinchi oka company sherlu konte daanini pettubadi antam. alantidemi lekunda invest cheste ‘judam’ avutundi. chala mandi investerlu company paeru chusi leda aa company unna vyapara rangaanni chusi invest chesi chetulu kaalchukuntuntaaru. ilanti vyaktulu stack marketku dooramgaa undadame manchidi.manobhavalapai niyantrana..retirement vanti deerghakaalika avasaraalanu drushtilo unchukuni hetubaddhamgaa aalochinchi, jaagrattagaa pettubadi nirnayaalu teesukovali. ee vishayamlo manobhaavaalaku e maatram avakaasam ivvakudadu. bear marketlo kontha mandi investerlu opika pattakunda market inka nashtapotundane bhayamto, tama daggara unna manchi companyla sherloo kaaru choukagaa nashtaalaku teganammukuntuntaaru. inkonta mandi investerlu risku gurinchi alochinchakunda centimentku poyi ooroo paeruu laeni companyla sherlu koni chetulu kaalchukuntuntaaru. stack marketlo bhayam leda atyaasaku pokunda aayaa companyla gurinchi telusukuni invest chestene labhalu. lekapothe boodidalo posina panneere.